ประกาศกระทรวงการคลังประกาศกระทรวงการคลังเรื่องการออกตราสารหนี้ในรูปอัตราดอกเบี้ยลอยตัว (Floating Rate Notes)ในตลาดทุนต่างประเทศ[๑] เพื่ออนุวัติตามความในมาตรา ๑๖ วรรคหนึ่ง แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่า๑. กระทรวงการคลังในนามรัฐบาลแห่งราชอาณาจักรไทยได้ดำเนินการกู้เงินโดยวิธีการออกตราสารหนี้ในรูปอัตราดอกเบี้ยลอยตัววงเงิน ๒๐๐ ล้านเหรียญสหรัฐ หรือเทียบเท่า ๗,๘๕๔,๗๖๐,๐๐๐บาท (เจ็ดพันแปดร้อยห้าสิบสี่ล้านเจ็ดแสนหกหมื่นบาทถ้วน) และได้ลงนามในความตกลงที่เกี่ยวกับการออกตราสารดังกล่าวเมื่อวันที่ ๒๐ กุมภาพันธ์ ๒๕๔๙ ซึ่งประกอบด้วย๑.๑ ความตกลงว่าด้วยการจัดจำหน่ายตราสาร (SubscriptionAgreement) กับ Standard Chartered Bank ในฐานะหัวหน้าคณะผู้จัดการจัดจำหน่ายตราสาร(Lead Manager)๑.๒ ความตกลงว่าด้วยการเป็นตัวแทนรับจ่ายเงิน (FiscalAgency Agreement) กับ Deutsche Bank AG โดยมีDeutsche Bank AG สาขาฮ่องกง เป็นหัวหน้าตัวแทนรับจ่ายเงิน (FiscalAgent) และนายทะเบียน (Registrar)๑.๓ ตราสารหนี้ในรูป Global Certificateโดยมีเงื่อนไขสำคัญสรุปได้ดังนี้(๑) ตราสารนี้เป็นตราสารเงินเหรียญสหรัฐชนิดจดทะเบียนผู้ถือ(Registered Form) มีมูลค่าฉบับละ ๑,๐๐๐ เหรียญสหรัฐหรือจำนวนทวีคูณของ ๑,๐๐๐ เหรียญสหรัฐ และจำหน่ายในราคาเสมอภาค(๒) กำหนดอัตราดอกเบี้ยเป็นอัตราลอยตัวตามอัตราเงินให้กู้ระหว่างธนาคารในกรุงลอนดอน (London Interbank Offered Rate หรือLIBOR) ระยะ ๖ เดือน ลบด้วยส่วนต่างร้อยละ ๐.๐๗ ต่อปีโดยเริ่มนับตั้งแต่วันที่ ๒๗ กุมภาพันธ์ ๒๕๔๙ เป็นต้นไป ชำระดอกเบี้ยปีละ ๒ ครั้ง ในวันที่๒๗ กุมภาพันธ์ และ ๒๗ สิงหาคม ของทุกปีโดยจะเริ่มชำระดอกเบี้ยงวดแรกในวันที่ ๒๙ สิงหาคม ๒๕๔๙ (เนื่องจากวันที่ ๒๗ สิงหาคม๒๕๔๙ ตรงกับวันอาทิตย์ และวันที่ ๒๘ สิงหาคม ๒๕๔๙ ตลาดลอนดอนปิดทำการ)(๓) ตราสารนี้มีระยะไถ่ถอน ๓ ปี โดยจะไถ่ถอนเงินต้นครั้งเดียวทั้งจำนวนในวันที่๒๗ กุมภาพันธ์ ๒๕๕๒(๔) เงินต้นและดอกเบี้ยที่ชำระตามตราสารนี้ให้ชำระเป็นเงินเหรียญสหรัฐ(๕) เงินต้นและดอกเบี้ยที่จ่ายให้แก่ผู้ถือตราสารปลอดภาระภาษีอากรใดๆทั้งสิ้น ไม่ว่าในปัจจุบันหรืออนาคต และหากมีการเรียกเก็บภาษีที่กล่าว ราชอาณาจักรไทยจะเป็นผู้รับภาระแทน(๖) กำหนดค่าธรรมเนียมและค่าใช้จ่ายที่เกี่ยวกับการออกและจัดจำหน่ายตราสารดังนี้๑) ค่าธรรมเนียมการจัดจำหน่ายตราสารในอัตราร้อยละ๐.๐๕ ของวงเงินตราสารคิดเป็นเงินจำนวน ๑๐๐,๐๐๐ เหรียญสหรัฐ๒) ค่าธรรมเนียมที่ปรึกษากฎหมาย ค่าธรรมเนียมตัวแทนรับจ่ายเงินค่าธรรมเนียมจดทะเบียนตราสารหนี้ที่ตลาดหลักทรัพย์สิงคโปร์ และค่าใช้จ่ายอื่นๆ ที่พึงเกิดขึ้นเนื่องจากการจำหน่ายตราสารFRN ผู้ออกตราสารจะรับภาระไม่เกินวงเงิน ๘๐,๐๐๐เหรียญสหรัฐอนึ่ง สำหรับค่าธรรมเนียมการจัดระดับเครดิตของการกู้เงินรายนี้บริษัท Standard & Poors และ Fitch Ratings คิดรวมในค่าธรรมเนียมรายปีบริษัท Moodys Investors Service คิดค่าธรรมเนียมในอัตรา ๓๕,๐๐๐เหรียญสหรัฐ(๗) ให้ใช้กฎหมายอังกฤษเป็นกฎหมายบังคับในกรณีที่มีข้อพิพาทเกิดขึ้นเนื่องจากการกู้เงินรายนี้(๘) สิทธิและข้อผูกพันต่างๆ ภายใต้การกู้เงินรายนี้จะเท่าเทียมกับสิทธิและข้อผูกพันภายใต้เงื่อนไขเงินกู้ต่างประเทศอื่นใดที่ผู้กู้ได้กระทำไว้แล้วและที่จะกระทำต่อไปในอนาคต๒. กระทรวงการคลังได้รับเงินจากการออกตราสารหนี้ในรูปอัตราดอกเบี้ยลอยตัวเมื่อวันที่ ๒๗ กุมภาพันธ์ ๒๕๔๙ เป็นเงินรวม ๒๐๐ ล้านเหรียญสหรัฐ และนำเงินที่ได้ไปชำระคืนเงินกู้Euro CommercialPaper ซึ่งใช้เป็นBridge Financing ในการRefinance เงินกู้ธนาคารโลก และธนาคารพัฒนาเอเชีย โดยการดำเนินการดังกล่าวเป็นส่วนหนึ่งของการดำเนินการตามแผนการบริหารหนี้สาธารณะประจำปีงบประมาณ ๒๕๔๙๓. กระทรวงการคลังได้ดำเนินการแปลงหนี้โดยการทำCoupon Swap เมื่อวันที่ ๑๔ มีนาคม ๒๕๔๙ จากอัตราดอกเบี้ยลอยตัวสกุลเงินเหรียญสหรัฐที่ระดับอัตราLIBOR ระยะ ๖ เดือน ลบด้วยส่วนต่างร้อยละ ๐.๐๗ ต่อปี แปลงหนี้เป็นอัตราดอกเบี้ยสกุลเงินบาทได้ที่ระดับอัตราดอกเบี้ยเงินฝากประจำ๖ เดือน บวกด้วยส่วนต่างร้อยละ ๐.๙๕ ต่อปี (ณ วันที่ ๑๔ มีนาคม ๒๕๔๙ อยู่ที่ระดับร้อยละ๔.๑๑ ต่อปี) ทั้งนี้ คาดว่าการจัดทำ Coupon Swap ดังกล่าวจะสามารถประหยัดภาระดอกเบี้ยได้เป็นเงินประมาณ๑๐๒ - ๒๑๑ ล้านบาท สำหรับระยะเงินกู้คงเหลือเฉลี่ย ๓ ปีประกาศณ วันที่ ๒๓ มีนาคม พ.ศ. ๒๕๔๙ประกอบตันติยาพงศ์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินนันทนา/ผู้จัดทำ๒๗ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๒ ง/หน้า ๖/๒๐ เมษายน ๒๕๔๙